SA skoolmeisie sterf in Mauritius | Maroela Media
Die L'express Maurice berig Mundolene Vosloo (17) is Woensdag by die Hotel Riu Creole in Le Morne dood. Volgens die berig was Mundolene saam met haar pa, stiefma en twee broers met vakansie. Sy het glo die aand inmekaargesak en aanvanklik is vermoed sy het flou geword.
Volgens berigte is Mundolene deur 'n dokter by die hotel ondersoek en kort daarna dood verklaar. Die polisie was kort hierna op die toneel en dit het glo aan die lig gekom Mundolene en haar stiefma was in 'n argument betrokke. Die stiefma het haar na bewering geslaan en sy is in hegtenis geneem.
Die L'express Maurice het ook berig die stiefma het Donderdag in die hof verskyn. Die saak is uitgestel en sy moet weer op 13 Oktober in die hof wees. Sy bly in aanhouding. Die voorlopige nadoodse ondersoek het volgens berigte aangedui Mundolene het bloeding op die brein gehad, wat glo deur 'n hou teen haar kop veroorsaak is.
Maroela Media het verneem Mundolene was 'n leerder aan die Hoërskool Hugenote in Springs.
Nelson Kgwete, woordvoerder van die departement van internasionale betrekkinge en samewerking, het gesê hy het deur die media van die voorval gehoor maar hy is nog nie amptelik daarvan in kennis gestel nie.
Genade – hoekom n kind teen die kop slaan as jy dan moet slaan? Dis vreeslik om n kind aan die dood af te staan maar so n pragtige kind op so manier?…..so onnodig!
Ek het ook 'n stiefma gehad, maar sy het my nooit geslaan nie.
My kind, ek mis jou geweldig baie al klaar, al jou opgewondenheid, jou smiles, jou energieke lewe want jy was oorvol van lewe, jy het smiles op mense se gesigte gesit sonder moeite, jou terg gees en als, jy was my rots want jy was super sterk in moeilike tye. Ek weet dat jy nou by Liewe Jesus is en dis 'n baie beter plek as op aarde. Jy gaan met jou heug vele vreugde in die hemel vir baie gee want dis wie en wat jy is. Jy gaan ook weer oom Braam sien en jou ander oom Charles… Lees meer »
My dogters het n stiefma gehad. Na my vrou oorlede is.
Sy was n nagmerrie. Baie skelm lag voor jou en sleg met hulle agter my rug.
Ek is so bly sy is nie meer deel van ons nie.
My dogters 3 jaar geneem om te stabiliseer.
Mike dis nou omtrent 'n hartroerende brief, baie sterkte vir julle en mag God Jul deur hierdie tyd dra!!!! Mag geregtigheid seëvier, Rus in vrede Pragtige Mundolene